
Biomatematika szemléltetésének lehetősége alsóban

A szerző dolgozatában arra vállalkozik, hogy egy interdiszciplináris tudományterület, azaz a biomatematika szemléltetési lehetőségeinek tanórai felhasználásával kínáljon módszertani megújulást az általános iskola alsó tagozatában. A biomatematika módszereinek alkalmazására a szerzőt jelentős mértékben személyes motivációk késztették, miszerint már az általános iskolában is érdekelte a matematika és a biológiai is egyaránt, középiskolásként pedig már foglalkozott genetikai kérdések matematikai módszerekkel való vizsgálatával. Tanító szakos hallgatóként azonban nem a meglévő kutatásokat továbbfejlesztését tűzte ki célul, hanem a biomatematika olyan szintű leegyszerűsítésére törekedett, amely lehetővé tette, hogy a tudományterület alapjai az általános iskolás gyermekek számára is megérthetővé, elsajátíthatóvá váljanak.
Munkájának elméleti részében a szerző arra törekszik, hogy rendszerezze a biomatematika megértéséhez elengedhetetlen matematikai, illetve biológia alapfogalmakat. Ezen felül ismerteti a különböző örökélődési formákat az intermedier, illetve domináns-recesszív öröklődést. Levezeti továbbá különböző virágok szaporodásának eredményeit, bemutatja azt, hogy mely tulajdonság hogyan öröklődik, hogyan alakul ki. Erre a kérdéskörre elsősorban nem egy biológus, hanem egy tanító szemszögéből világít rá, azt a szempontot alapul véve, hogy mindaz, amiről szó esik, az egy alsó tagozatos gyermek számára is érthető legyen.
Az elméleti rendszerező munkát követően a biomatematika módszerének gyakorlati alkalmazására, kipróbálására is sor került a Szent István Egyetem Alkalmazott Bölcsészeti és Pedagógia Kar Gyakorló Általános iskolájának 4. osztályában, ahol az egyszerűbb, intermedier öröklődést szemléltetése során alkalmazta a szerző a biomatematika módszerét.
A módszer alkalmazásával a szerző célja egyrészt egy új tudományterület általános iskolai oktatásban való felhasználási lehetőségének bemutatása volt, másrészt annak hangsúlyozása, hogy e módszer megismertetése, alkalmazása felhasználható a természettudományos területen kiemelkedő, tehetséges gyermekek „felfedezésére”.



